stanford-oval/wikipedia huggingface dataset:
รัฐนันท์ จรรยาจิรวงศ์

| รัฐนันท์ จรรยาจิรวงศ์ |
| --- | --- |
เกิด: 6 สิงหาคม พ.ศ. 2527 (40 ปี)
ศิษย์เก่า: คณะนิเทศศาสตร์ มหาวิทยาลัยอัสสัมชัญ
อาชีพ: นักแสดง พิธีกร ดีเจ
ปีที่แสดง: 2549-ปัจจุบัน
รัฐนันท์ จรรยาจิรวงศ์ (เกิด 6 สิงหาคม พ.ศ. 2527) เป็นนักแสดงชาย พิธีกร และดีเจชาวไทย มีชื่อเสียงจากการรับบทเป็น คิม ในซีรีส์ไดอารีตุ๊ดซีส์ เดอะซีรีส์ (2559)
ประวัติ

รัฐนันท์ จรรยาจิรวงศ์ มีชื่อเล่นว่า เต๋อ หรือ เทอรี่ เกิดเมื่อวันที่ 6 สิงหาคม พ.ศ. 2527 จบการศึกษาระดับประถมศึกษาและมัธยมศึกษาตอนต้นจากโรงเรียนเซนต์ดอมินิก ก่อนที่ช่วงมัธยมศึกษาตอนปลายจะเดินทางไปเป็นนักเรียนแลกเปลี่ยนที่ประเทศอิตาลี เมื่อกลับมาประเทศไทยเขาจบการศึกษาระดับปริญญาตรีจากคณะนิเทศศาสตร์ มหาวิทยาลัยอัสสัมชัญ ในสาขาโฆษณา
เส้นทางเข้าสู่วงการบันเทิง

รัฐนันท์เริ่มต้นเส้นทางในวงการก่อนเรียนจบมหาวิทยาลัยจากการเป็นเอ็มซีหรือพิธีกรตามงานอีเว้นท์ต่าง ๆ ก่อนจะได้เป็นจีเจทางช่องจีสแควร์ ในช่วงปี 2549-2555 และทีเจทางช่องทรูไลฟ์ทีวี ช่วงปี 2555-2557 ระหว่างนั้นเขาก็ได้รับการชักชวนให้เข้าสังกัดโมเดลลิ่งแห่งหนึ่ง และได้มีผลงานภาพยนตร์เรื่องแรกคือเรื่อง IS AM ARE : A reason to live for” เหตุผล(ต่อ)ลมหายใจ ในปี 2556 โดยรับบทเป็น ป้อง ก่อนจะมาโด่งดังจากการรับบท คิม ในซีรีส์เรื่อง ไดอารีตุ๊ดซีส์ เดอะซีรีส์ เมื่อปี 2559
ผลงาน > ซีรีส์

| ปี | เรื่อง | รับบท | ช่อง |
| --- | --- | --- | --- |
| พ.ศ. 2559 | ไดอารีตุ๊ดซีส์ เดอะซีรีส์ | คิม | จีเอ็มเอ็ม 25 |
| พ.ศ. 2559 | Melodies of Life ตอน คนไม่มีแฟน | โช | จีเอ็มเอ็ม 25 |
| พ.ศ. 2560 | ไดอารีตุ๊ดซีส์ เดอะซีรีส์ ซีซัน 2 | คิม | จีเอ็มเอ็ม 25 |
| พ.ศ. 2561 | Friend Zone เอา ให้ ชัด | เคเบิล | ช่องวัน 31 |
| พ.ศ. 2561 | เลิฟซองส์เลิฟซีรีส์ เรื่อง ก็เคยสัญญา | เป้ | จีเอ็มเอ็ม 25 |
| พ.ศ. 2565 | เสน่หาสตอรี่ 4 เสน่หาแอบซ่อน | พี่หมี | เอไอเอสเพลย์ |
| พ.ศ. 2565 | Good Old Days ร้านซื้อขายความทรงจำ | ต้น | จีเอ็มเอ็ม 25 |
ผลงาน > ละครโทรทัศน์

| ปี | เรื่อง | ช่อง | รับบท |
| --- | --- | --- | --- |
| 2567 | ลมเล่นไฟ | ช่อง 3 เอชดี | องอาจ |
ผลงาน > ภาพยนตร์

| ปี | เรื่อง | รับบท |
| --- | --- | --- |
| พ.ศ. 2556 | IS AM ARE : A reason to live for” เหตุผล(ต่อ)ลมหายใจ | ป้อง |
| พ.ศ. 2562 | ตุ๊ดซี่ส์ แอนด์ เดอะเฟค | คิม |
ยำก๋ง

| ยำก๋ง> แม่ทัพแห่งราชวงศ์ฮั่น |
| --- | --- |
ยุคในประวัติศาสตร์: ยุคสามก๊ก
ยำก๋ง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นนายทหารของกองซุนจ้าน มีบทบาทเมื่อกองซุนจ้านรบกับอ้วนเสี้ยว เพราะอ้วนเสี้ยวฆ่าน้องชายตน กองซุนจ้านให้ยำก๋งนำกองทหารม้าขาวบุกตะลุยเข้าไป แต่พลาดท่ากับซกยี่สมุนขออ้วนเสี้ยวที่ดักรออยู่ สุดท้ายถูกซกยีสังหาร ...
ดูเพิ่ม

สามก๊ก
ยุคสามก๊ก
จดหมายเหตุสามก๊ก
ตัวละครในสามก๊ก
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
วรนันท์ ศรีวารี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วรนันท์ ศรีวารี
วันเกิด:  8 พฤษภาคม 2535
สถานที่เกิด:  นครสวรรค์
ส่วนสูง:  1.77 m (5 ft 9 1⁄2 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  สโมสรฟุตบอลจังหวัดลพบุรี
หมายเลข:  -
วรนันท์ ศรีวารี เป็นนักฟุตบอลชาวไทย จบการศึกษาจากโรงเรียนเทศบาล วัดจอมคีรีนาคพรต จ. นครสวรรค์ และได้แชมป์หลายรายการกับโรงเรียน ซึ่งในชุดนั้นก็มีสาธิต ป้อมเสมาเป็นกำลังหลักด้วยวรนันท์เป็นลูกชายของ  เทวินทร์ ศรีวารีอดีตนักฟุตบอลสโมสรฟุตบอลจังหวัดนครสวรรค์ ซึ่งในปัจจุบันคือหัวหน้าผู้ฝึกสอนสโมสรฟุตบอลจังหวัดนครสวรรค์
วรนันท์เริ่มเล่นฟุตบอลอาชีพกับสโมสรฟุตบอลจังหวัดนครสวรรค์ได้รับหมายเลขเสื้อ 14 โดยเล่นในตำแหน่งกองหน้า และเป็นปีกในบางครั้ง วรนันท์เป็นกำลังหลักในแดนหน้าของนครสวรรค์ เอฟซีในระดับดิวิชั่น 2 โดยเฉพาะอย่างยิ่งหลังจากที่อานนท์ บุษผาย้ายออกจากทีมใน พ.ศ. 2552
ฤดูกาล 2552 เลกแรก วรนันท์เล่นให้กับนครสวรรค์ เอฟซีในระดับลีกภูมิภาค ดิวิชั่น 2 และทำผลงานได้ดี ในเลกสองจึงถูกดึงตัวเข้าสู่ สโมสรฟุตบอลอาร์มี่ ยูไนเต็ดในระดับไทยพรีเมียร์ลีกได้รับเสื้อหมายเลข 24  แต่วรนันท์ก็ไม่ได้ลงสนามมากนัก จนในที่สุดฤดูกาล 2553 สโมสรฟุตบอลจังหวัดเชียงใหม่ได้ดึงตัววรนันท์ไปร่วมทีม ทว่าไม่ค่อยได้รับโอกาสลงสนามจึงถูกปล่อยตัวหลังจบเลกแรกของฤดูกาล 2553 และไปร่วมทีมกับสโมสรฟุตบอลจังหวัดลพบุรี
ยูไนท!

| "UNITE!"> เพลงโดยอายูมิ ฮามาซากิ.จากอัลบั้มI am... และ A BEST 2 -WHITE- |
| --- | --- |
วางจำหน่าย: 11 กรกฎาคม พ.ศ. 2544 (ในญี่ปุ่น)
บันทึกเสียง: พ.ศ. 2544
แนวเพลง: เจ-ป็อป
ความยาว: 58:29 นาที
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
ยูไนท! (ญี่ปุ่น: ユナイト; โรมาจิ: Yunito; ทับศัพท์: UNITE!) เป็นซิงเกิลที่ 23 ของอายูมิ ฮามาซากิ  วางจำหน่ายเมื่อวันที่ 11 กรกฎาคม  พ.ศ. 2544  เป็นซิงเกิลที่ 3 ของเธอที่วางจำหน่ายในประเทศเยอรมนี  เปิดตัวในอันดับที่ 1 ออริกอนชาร์ต  มียอดขายรวม 571,110 แผ่น
ซิงเกิล UNITE! ไม่เหมือนซิงเกิลอื่นๆของเธอ  เพราะไม่มีมิวสิกวิดีโอหรือโปรโมชั่นวิดีโอใดๆเลย  มีเพียงแค่การแสดงสดเท่านั้น  และเพลง UNITE! เป็นเพลงประกอบโฆษณาของคิริน
รายชื่อเพลง > เวอร์ชันเอเชีย

UNITE! "Original Mix"
UNITE! "Huge UR-Chin mix"
UNITE! "hecco's club vocal mix"
UNITE! "re-Formation MIX"
Endless sorrow "Dub's Forever Mercy Mix"
UNITE! "PROJECT O.T ATOMIC MIX"
UNITE! "PSYCHO TRANCE MIX"
UNITE! "No.1 Blueberry Wonderful"
Key "nicely nice waterfowl remix"
UNITE! "Original Mix -Instrumental-"
รายชื่อเพลง > เวอร์ชันเยอรมนี

"Unite!" – Airwave vocal edit
"Unite!" – Moogwai radio edit
"Unite!" – Alt+F4 radio edit
"Unite!" – Robert Gitelman radio edit
"Unite!" – Alt+F4 remix
"Unite!" – Robert Gitelman remix
"Unite!" – Airwave dub mix
การแสดงสด

1 กรกฎาคม พ.ศ. 2544 – CountDown TV - Unite! และ Endless sorrow
9 กรกฎาคม พ.ศ. 2544 – Hey!Hey!Hey!
13 กรกฎาคม พ.ศ. 2544 – Music Station
17 กรกฎาคม พ.ศ. 2544 – AX Music Factory
21 กรกฎาคม พ.ศ. 2544 – CountDown TV
28 กรกฎาคม พ.ศ. 2544 – Pop Jam
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 11 กรกฎาคม พ.ศ. 2544 | Oricon Daily Singles Chart | #1 |  |  |  |
| 11 กรกฎาคม พ.ศ. 2544 | Oricon Weekly Singles Chart | #1 | 365,910 | 571,110 | 10 สัปดาห์ |
| 11 กรกฎาคม พ.ศ. 2544 | Oricon Yearly Singles Chart | #25 |  |  |  |
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
ลี เคอ (นักแข่งเรือ)

ลี เคอ (เกิดเมื่อวันที่ 1 กรกฎาคม ค.ศ. 1969) เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 1996
พระพุทธวรญาณ (ทอง สุวณฺณสาโร)

| พระพุทธวรญาณ (ทอง สุวณฺณสาโร) |
| --- | --- |

ส่วนบุคคล
เกิด: 2 มกราคม พ.ศ. 2462 (95 ปี 27 วัน ปี)
มรณภาพ: 29 มกราคม พ.ศ. 2557 โรงพยาบาลจุฬาลงกรณ์ สภากาชาดไทย กรุงเทพมหานคร
นิกาย: มหานิกาย
การศึกษา: เปรียญธรรม 6 ประโยค นักธรรมชั้นเอก
ตำแหน่งชั้นสูง
ที่อยู่: วัดเบญจมบพิตรดุสิตวนาราม แขวงดุสิต เขตดุสิต กรุงเทพมหานคร
อุปสมบท: 27 พฤษภาคม พ.ศ. 2483
พรรษา: 73
ตำแหน่ง: อดีตเจ้าอาวาสวัดเบญจบพิตรดุสิตวนาราม ที่ปรึกษาเจ้าคณะเขตดุสิต
พระพุทธวรญาณ (ทอง สุวณฺณสาโร) (2 มกราคม พ.ศ. 2462 - 29 มกราคม พ.ศ. 2557) พระราชาคณะเจ้าคณะรอง ชั้นหิรัญบัฏ อดีตเจ้าอาวาสวัดเบญจมบพิตรดุสิตวนารามราชวรวิหาร
ชาติภูมิ

พระพุทธวรญาณ (ทอง สุวณฺณสาโร) นามเดิมว่า ทอง นาคประเสริฐ เกิดเมื่อวันพฤหัสบดี ขึ้น 11 ค่ำ เดือน 2 (เดือนยี่) ปีมะแม ตรงกับวันพฤหัสบดีที่ 2 มกราคม พ.ศ. 2462 ที่บ้านหมู่ที่ 9 ตำบลบางพระ อำเภอเมืองฉะเชิงเทรา จังหวัดฉะเชิงเทรา เป็นบุตรของนายห้อย นาคประเสริฐ และนางเสงี่ยม นาคประเสริฐ
บรรพชาและอุปสมบท

พระพุทธวรญาณ (ทอง สุวณฺณสาโร) บรรพชาเป็นสามเณร ณ พระอุโบสถ วัดเบญจมบพิตรดุสิตวนาราม เมื่อวันที่ 3 มิถุนายน พ.ศ. 2479 โดยมีพระธรรมโกศาจารย์ (ปลด กิตฺติโสภโณ) อดีตเจ้าอาวาสวัดเบญจมบพิตรดุสิตวนาราม เป็นพระอุปัชฌาย์ และอุปสมบทเป็นพระภิกษุ ณ พระอุโบสถ วัดเบญจมบพิตรดุสิตวนาราม เมื่อวันจันทร์ที่ 27 พฤษภาคม พ.ศ. 2483 โดยมีพระพรหมมุนี (ปลด กิตฺติโสภโณ) อดีตเจ้าอาวาสวัดเบญจมบพิตรดุสิตวนาราม เป็นพระอุปัชฌาย์ พระมงคลวัตรกวี (ครั้งยังดำรงสมณศักดิ์ที่ พระสรภาณกวี) เป็นพระกรรมวาจาจารย์ และพระราชเวที เป็นพระอนุสาวนาจารย์
วิทยฐานะ > การศึกษาฝ่ายสามัญ

พ.ศ. 2474 - จบชั้นประโยคประถม 3 ที่โรงเรียนวัดโสมนัสวิหาร
วิทยฐานะ > การศึกษาฝ่ายพระปริยัติธรรม

พ.ศ. 2489 สอบได้เปรียญธรรม 6 ประโยค (ป.ธ.6) สำนักเรียนวัดเบญจมบพิตร
พ.ศ. 2490 สอบได้นักธรรมชั้นเอก (น.ธ.เอก) สำนักเรียนวัดเบญจมบพิตร
พ.ศ. 2555 ได้รับดุษฎีบัณฑิตกิตติมศักดิ์ จากมหาวิทยาลัยมหาจุฬาลงกรณราชวิทยาลัย
งานด้านปกครอง

พ.ศ. 2494 - เป็นเลขานุการสังฆนายก
พ.ศ. 2509 - เป็นเจ้าคณะอำเภอบางเขน
พ.ศ. 2510 - เป็นพระอุปัชฌาย์
พ.ศ. 2516 - เป็นผู้ช่วยเจ้าอาวาสวัดเบญจมบพิตรดุสิตวนาราม
พ.ศ. 2530 - ได้รับมอบหมายจากเจ้าอาวาส ให้เป็นประธานกรรมการฝ่ายปกครองวัดเบญจมบพิตรดุสิตวนาราม
พ.ศ. 2534 - เป็นเจ้าคณะเขตจตุจักร กรุงเทพมหานคร
พ.ศ. 2535 - เป็นหัวหน้าคณะผู้พิจารณาวินิจฉัยชั้นต้น เขตจตุจักร
พ.ศ. 2541 - เป็นเจ้าคณะเขตดุสิต กรุงเทพมหานคร
พ.ศ. 2543 - เป็นผู้ปฏิบัติหน้าที่แทนเจ้าอาวาสวัดเบญจมบพิตรดุสิตวนาราม, เป็นที่ปรึกษาเจ้าคณะเขตดุสิต กรุงเทพมหานคร
พ.ศ. 2550 - ได้รับพระบัญชาแต่งตั้งให้ดำรงตำแหน่งเจ้าอาวาสวัดเบญจมบพิตรดุสิตวนาราม รูปที่ 5
กล่าวได้ว่า พระพุทธวรญาณเป็นผู้ใกล้ชิดพระพรหมจริยาจารย์ (สมุท รชตวณฺโณ) อดีตเจ้าอาวาสวัดเบญจมบพิตรดุสิตวนาราม กรรมการมหาเถรสมาคม เจ้าคณะใหญ่หนใต้ เป็นผู้รับสนองธุระและปฏิบัติงานคณะสงฆ์อย่างมิขาดตกบกพร่อง ขอรับแบ่งเบาภาระ ช่วยผ่อนงานพระเดชพระคุณให้เบาลง ตราบกระทั่งพระพรหมจริยาจารย์ละสังขารลงอย่างสงบ เมื่อช่วงปลาย พ.ศ. 2549 และผ่านเวลาไปเพียง 1 เดือนเศษ พระธรรมวโรดม (บุญมา คุณสมฺปนฺโน) รักษาการแทนเจ้าอาวาสวัดเบญจมบพิตรดุสิตวนาราม ได้มรณภาพอย่างกะทันหันอีกรูปหนึ่ง เปรียบประดุจร่มโพธิ์ใหญ่ 2 ต้น ของวัดเบญจมบพิตรดุสิตวนาราม ได้พังครืนลงมา ท่ามกลางความเศร้าสลดของคณะสงฆ์วัดเบญจมบพิตรดุสิตวนารามและบรรดาคณะศิษยานุศิษย์ทั่วไป แต่ด้วยวิริยอุตสาหะเอาภารธุระในการงานพระพุทธศาสนาอย่างต่อเนื่อง สร้างความเลื่อมใสศรัทธาให้แก่ศิษยานุศิษย์ชาวเบญจมบพิตรทั้งฝ่ายบรรพชิตและคฤหัสถ์ ทำให้พระพุทธวรญาณได้รับการแต่งตั้งให้ดำรงตำแหน่งเจ้าอาวาสวัดเบญจมบพิตรดุสิตวนาราม ซึ่งถือว่าเป็นภารกิจอันยิ่งใหญ่
ท่านได้ยังคุณูปการแก่พระพุทธศาสนาและแก่การคณะสงฆ์ไทยมากมายเป็นอเนกประการ เคร่งครัดในพระธรรมวินัยและกฎ ระเบียบคณะสงฆ์ อีกทั้งได้ช่วยกวดขันพระภิกษุ-สามเณร ให้รักษาพระธรรมวินัยและกฎกติกาของวัดด้วยความเรียบร้อย ทำหน้าที่ในฐานะแห่งนักปกครองที่เอาใจใส่ดูแลความเป็นไปของวัดและคนในวัดอย่างดียิ่ง
ศาสนกิจ > งานด้านการศึกษา

พ.ศ. 2486 - พ.ศ. 2557 - เป็นกรรมการสนามหลวงแผนกธรรม
พ.ศ. 2490 - พ.ศ. 2557 - เป็นกรรมการสนามหลวงแผนกบาลี
พ.ศ. 2509 - พ.ศ 2534 - เป็นเจ้าสำนักเรียนคณะเขตจตุจักร
พ.ศ. 2550 - พ.ศ. 2557 - เป็นเจ้าสำนักเรียนวัดเบญจมบพิตร
พ.ศ. 2553 - อนุมัติให้คณะกรรมการบริหารการศึกษาจัดทำโครงการต่าง ๆ ดังนี้
โครงการรังสรรค์ศาสนธรรมทายาท
โครงการฉลอง 110 ปี และฉลองเปรียญสำนักเรียนวัดเบญจมบพิตร
โครงการอาหารกลางวันสำหรับนักเรียนพระปริยัติธรรม
โครงการจัดกิจกรรมวันสำคัญต่าง ๆ
โครงการอบรมนักธรรมก่อนสอบ
โครงการอบรมบาลีก่อนสอบ
ศาสนกิจ > งานด้านการเผยแผ่

เป็นองค์แสดงพระธรรมเทศนาเนื่องในพระราชพิธีบำเพ็ญกุศล 107 ครั้ง
เป็นองค์แสดงพระธรรมเทศนาทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่ พ.ศ. 2493 – พ.ศ. 2557
แสดงพระธรรมเทศนาทางสถานีวิทยุและโทรทัศน์ช่องต่าง ๆ
แสดงพระธรรมเทศนาแก่อุบาสกอุบาสิกา ในพระอุโบสถวัดเบญจมบพิตรดุสิตวนาราม
แสดงพระธรรมเทศนาแก่อุบาสกอุบาสิกา ในพระอุโบสถวัดพระศรีรัตนศาสดาราม
เป็นผู้อำนวยการอบรมพระนวกะ ในเขตปกครองตลอดการดำรงตำแหน่ง
ได้รับอาราธนาไปเผยแพร่พระพุทธศาสนา ในประเทศสวิตเซอร์แลนด์ ณ วัดศรีนครินทรวราราม ประเทศสวิตเซอร์แลนด์
ศาสนกิจ > งานด้านสาธารณูปการ

บูรณะปฏิสังขรณ์ กุฏิสรรพศาสตร อาคาร 2 ชั้น วัดเบญจมบพิตรดุสิตวนาราม
สร้างอุโบสถ กุฏิเจ้าอาวาส ศาลาการเปรียญ ศาลาท่าน้ำ เขื่อนดินกั้นริมคลอง ถนนเข้าวัดกลางราษฏร์บำรุง จังหวัดฉะเชิงเทรา
บูรณปฏิสังขรณ์อุโบสถ ฌาปนสถาน กุฏิแถวกำแพงด้านทางเข้าวัดพรพระร่วงประสิทธิ์ เขตบางเขน กรุงเทพมหานคร
บูรณปฏิสังขรณ์อุโบสถ สร้างกุฏิหลังใหม่ สร้างห้องสุขา วัดบางปรง จังหวัดฉะเชิงเทรา
สมทบทุนในการก่อสร้างอุโบสถวัดศรีนครินทรวราราม ประเทศสวิตเซอร์แลนด์
สมทบทุนในการก่อสร้างอุโบสถ ศาลาวัดพุทธรังษี เมืองไมอามี สหรัฐอเมริกา
ศาสนกิจ > งานด้านการศึกษาสงเคราะห์

สนับสนุนศูนย์ศึกษาพระพุทธศาสนาวันอาทิตย์
บริจาคเงินให้มูลนิธิสมเด็จพระพุทธโฆษาจารย์ (ฟื้น ชุตินฺธรมหาเถร) วัดสามพระยา เพื่ออุดหนุนการศึกษาเด็กขาดแคลน
จัดตั้งทุนพระเทพกิตติมุนี ในมูลนิธิวัดอัมพวัน เขตดุสิต กรุงเทพมหานคร เพื่อเป็นทุนการศึกษา
สมทบทุนนิธิ ส.ป.ช. สงเคราะห์การศึกษา สงเคราะห์ปริยัติธรรมวัดเทวราชกุญชรวรวิหาร เขตดุสิต กรุงเทพมหานคร
จัดตั้งทุนเพื่อการศึกษาของพระภิกษุสามเณรวัดพระธรรมกาย จังหวัดปทุมธานี
สมณศักดิ์

พ.ศ. 2496 - เป็นพระครูปลัดฐานานุกรมของสมเด็จพระวันรัต (ปลด กิตฺติโสภโณ) ที่ พระครูปลัดสัมพิพัฒนสุตาจารย์ ญาณโกศล วิมลศีลาจาร มหาคณาธิการ สังฆนายก ปิฎกธรรมรักขิต
5 ธันวาคม พ.ศ. 2499 - เป็นพระราชาคณะชั้นสามัญที่ พระกิตติสารโศภน
5 ธันวาคม พ.ศ. 2503 - เป็นพระราชาคณะปลัดขวา ในสมเด็จพระอริยวงศาคตญาณ สมเด็จพระสังฆราช (ปลด กิตฺติโสภโณ) ที่ พระทักษิณคณาธิกร สุนทรธรรมนายก พุทธปาพจนดิลกมหาเถรกิจการี คณาธิบดีศรีรัตนคมกาจารย์
5 ธันวาคม พ.ศ. 2507 - เป็นพระราชาคณะชั้นราชที่ พระราชกิตติเมธี ศีลาจารวัตรวิมล กิตติโสภณวราทร ยติคณิสสร บวรสังฆาราม คามวาสี
5 ธันวาคม พ.ศ. 2539 - เป็นพระราชาคณะชั้นเทพที่ พระเทพกิตติมุนี ศรีวิสุทธิวราลังการ ไพศาลกิจจานุกิจ มหาคณิสสร บวรสังฆาราม คามวาสี
5 ธันวาคม พ.ศ. 2544 - เป็นพระราชาคณะชั้นธรรมที่ พระธรรมกิตติเวที ศีลาจารโสภณ วิมลกิจจาทร บวรธรรมานุสิฐ มหาคณิสสร บวรสังฆาราม คามวาสี
5 ธันวาคม พ.ศ. 2550 - เป็นพระราชาคณะเจ้าคณะรอง ชั้นหิรัญบัฎที่ พระพุทธวรญาณ ศาสนภารธุราทร ปสาทกรธรรมโสภณ วิมลศีลาจารนิวิฐ วิสิฐธรรมาลงกรณ์ มหาคณิสสร บวรสังฆาราม คามวาสี
มรณภาพ

พระพุทธวรญาณ (ทอง สุวณฺณสาโร) เข้ารับการักษาอาการอาพาธที่โรงพยาบาลจุฬาลงกรณ์ ตั้งแต่วันที่ 27 ตุลาคม พ.ศ. 2556 และถึงแก่มรณภาพอย่างสงบด้วยอาการปอดติดเชื้อ ณ โรงพยาบาลจุฬาลงกรณ์ สภากาชาดไทย เมื่อวันที่ 29 มกราคม พ.ศ. 2557 เวลา 20.57 น. สิริรวมอายุ 95 ปี 73 พรรษา
วันที่ 31 มกราคม พ.ศ. 2557 เวลา 17.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พลเอกสุรยุทธ์ จุลานนท์ องคมนตรี เป็นผู้แทนพระองค์ไปในการพระราชทานน้ำหลวงสรงศพ พระพุทธวรญาณ (ทอง สุวณฺณสาโร) ณ ศาลาร้อยปีปิยมหาราชอนุสรณ์ วัดเบญจมพิตรดุสิตวนาราม ในการนี้โปรดพระราชทานโกศแปดเหลี่ยม และฉัตรเบญจาตั้งประกอบศพ และทรงพระกรุณาโปรดรับศพไว้ในพระบรมราชานุเคราะห์ และโปรดพระราชทานพระพิธีธรรมสวดพระอภิธรรมศพ มีกำหนด 7 วัน ตั้งแต่วันที่ 31 มกราคม พ.ศ. 2557 ถึงวันที่ 6 กุมภาพันธ์ พ.ศ. 2557 พร้อมนี้โปรดพระราชทานพวงมาลาของพระบรมวงศานุวงศ์วางหน้าโกศศพด้วย
วันที่ 3 กุมภาพันธ์ พ.ศ. 2557 สมเด็จพระมหารัชมังคลาจารย์ (ช่วง วรปุญฺโญ) เจ้าอาวาสวัดปากน้ำ ภาษีเจริญ ผู้ปฏิบัติหน้าที่สมเด็จพระสังฆราช ได้มอบคำสั่งเจ้าคณะกรุงเทพมหานคร ให้แต่งตั้งรักษาการเจ้าอาวาสวัดเบญจมบพิตรดุสิตวนาราม ให้แก่พระเทพกิตติเวที (ฉ่ำ ปุญฺญชโย) รองเจ้าอาวาสวัดเบญจมบพิตรดุสิตวนาราม ให้เป็นรักษาการเจ้าอาวาสวัดเบญจมบพิตรดุสิตวนาราม
วันที่ 6 กรกฎาคม พ.ศ. 2557 เวลา 17.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ พระพุทธวรญาณ (ทอง สุวณฺณสาโร) ณ เมรุวัดมกุฏกษัตริยารามราชวรวิหาร เขตพระนคร กรุงเทพมหานคร
แหล่งข้อมูลอื่น

เว็บไซต์ทางการ วัดเบญจมบพิตรดุสิตวนาราม เก็บถาวร 2015-07-18 ที่ เวย์แบ็กแมชชีน
แฟนเพจ วัดเบญจมบพิตรดุสิตวนามราม
แฟนเพจ พระพุทธวรญาณ
| ก่อนหน้า |  | พระพุทธวรญาณ (ทอง สุวณฺณสาโร) |  | ถัดไป |
| --- | --- | --- | --- | --- |
| พระพุทธวรญาณ (มงคล วิโรจโน) วัดประยุรวงศาวาสวรวิหาร |  |   ผู้ได้รับสมณศักดิ์ที่ พระพุทธวรญาณ  (5 ธันวาคม พ.ศ. 2550 - 29 มกราคม พ.ศ. 2557) |  | ยังไม่ได้รับการสถาปนา |
ลี หงเซี่ย

ลี หงเซี่ย
 (เกิดเมื่อวันที่ 10 กันยายน ค.ศ. 1986) เป็นนักฮอกกี้จากประเทศจีน เป็นนักฮอกกี้ทีมชาติหญิงจีน เคยเข้าร่วมการแข่งขันโอลิมปิกฤดูร้อน 2008 ที่ปักกิ่ง ได้รับเหรียญเงิน และโอลิมปิก 2006 ที่เหรียญทอง
มุลุงกูดาลิทซานีมาลาวี

| คำแปล: ขอพระเจ้าประทานพรแก่มาลาวีของเรา |
| --- | --- |
แรงบัลดาลใจในการประพันธ์เพลงชาติมาจากธงชาติมาลาวี.
เนื้อร้อง: ไมเคิล-เฟรเดอริค พอล ซอกา, ค.ศ. 1964
ทำนอง: ไมเคิล-เฟรเดอริค พอล ซอกา, 1964
รับไปใช้: 1964
มุลุงกูดาลิทซานีมาลาวี (ชิเชวา:Mulungu dalitsani Malawi) หมายถึง "ขอพระเจ้าประทานพรแก่มาลาวีของเรา" เป็นเพลงชาติของสาธารณรัฐมาลาวี เพลงนี้เป็นบทเพลงซึ่งชนะการประกวดเพลงชาติมาลาวีเมื่อ พ.ศ. 2507 ประพันธ์คำร้องและทำนองโดย ไมเคิล-เฟรเดอริค พอล ซอกา (Michael-Fredrick Paul Sauka)
ประวัติเพลงชาติ

หลังจากประกาศอิสรภาพจากสหราชอาณาจักร ค.ศ.1964. โดยมีการจัดการแข่งขันเพื่อที่จะหาเพลงชาติมาลาวี. โดยเพลงชาติที่ถูกส่งเข้าประกวดมีทั้งจากทวีปยุโรปจากสหรัฐอเมริกาและจากหลายประเทศในทวีปแอฟริกา.ไมเคิล-เฟรเดอริค พอล ซอกา ชาวมาลาวีได้ส่งเพลงชาติเข้าประกวดทั้งหมด 4 เพลง. โดยเขาเป็นสมาชิกของแผนกตรวจสอบของ นยาซาแลนด์ และเขายังเป็นครูสอนดนตรีนอกเวลาใน โรงเรียนมัธยมสตรีเซนต์แมรี่ ในเมือง ซอมบ้า. เขายังเล่นออร์แกนในโบสถ์นิกาโรมันคาทอลิกในเมืองซอมบ้า.จากเพลงทั้งหมดสี่เพลงที่เขาส่งเข้าประกวดได้มีหนึ่งเพลงได้ชนะเลิศการแข่งขันและได้ถูกเลือกให้เป็นเพลงชาติมาลาวี
บทร้อง

| ภาษาชิเชวา | คำแปล |
| --- | --- |
Mlungu dalitsani Malaŵi,  Mumsunge m'mtendere.  Gonjetsani adani onse,  Njala, nthenda, nsanje.    Lunzitsani mitima yathu,  Kuti tisaope.  Mdalitse Mtsogoleri nafe,  Ndi Mayi Malaŵi.    Malaŵi ndziko lokongola,  La chonde ndi ufulu,  Nyanja ndi mphepo ya m'mapiri,  Ndithudi tadala.    Zigwa, mapiri, nthaka, dzinthu,  N'mphatso zaulere.  Nkhalango, madambo abwino.  Ngwokoma Malaŵi.    O Ufulu tigwirizane,  Kukweza Malaŵi.  Ndi chikondi, khama, kumvera,  Timutumikire.    Pa nkhondo nkana pa mtendere,  Cholinga n'chimodzi.  Mayi, bambo, tidzipereke,  Pokweza Malaŵi.:  ขอพระเจ้าโปรดประทานพรแก่มาลาวีของเรา  ให้เป็นดินแดนแห่งสันติ  ขจัดสิ้นซึ่งศัตรูทั้งปวง  ทั้งความหิวโหย ความเจ็บป่วย และความอิจฉาริษยา    จงรวมจิตใจของเราให้เป็นหนึ่ง  ให้เราเป็นอิสระจากความหวาดหวั่น  ขอทรงอวยพรแก่ผู้นำแต่ละคนและทุกคน  และแก่มารดรมาลาวี    มาลาวีของเรา แผ่นดินนี้กว้างใหญ่  ผืนดินอุดม กล้าหาญ มีเสรี  พร้อมด้วยทะเลสาบ บรรยากาศขุนเขาอันสดชื่น  ช่างเป็นพรอันยิ่งใหญ่นักที่เราได้รับ    เนินเขาและหุบผา เปี่ยมด้วยดินดีและหายาก  มอบอิสรเสรีมากมายแก่เรา  มวลไม้และผืนป่า ทาบทาใหญ่กว้าง  ทั้งมวลนี้คือมาลาวีอันงดงาม    เราจงรวมกันไว้ ให้มีเสรีตลอดไป  เพื่อสร้างสรรค์แผ่นดินมาลาวี  ดัวยความรัก ความกระตือรือล้น ความภักดี  จงทำให้ดีที่สุดเพื่อแผ่นดินมารดร     ไม่ว่าจะยามศึกหรือยามสงบ  เรามีจุดประสงค์และเป้าหมายเพียงหนึ่ง  คือเหล่าชายหญิงน้อมรับใช้อย่างไม่เห็นแก่ตน  ในการสรรค์สร้างมาลาวี
แหล่งข้อมูลอื่น

มุลุงกูดาลิทซานีมาลาวี ที่ nationalanthems.info
↑  East Africa and Rhodesia (ภาษาอังกฤษ). Africana. 1964. p. 851.[ลิงก์เสีย]
↑  Time & Tide (ภาษาอังกฤษ). Time and Tide Publishing Company. 1964. p. 14.
↑  Kapote, Mwakasungura; Douglas, Miller (2016-08-10). Malawi's Lost Years (1964-1994) (ภาษาอังกฤษ). Mzuni Press. p. 36. ISBN 978-99960-45-19-6.
รีบาวด์

รีบาวด์ (อังกฤษ rebound) เป็นศัพท์ทางกีฬาที่ใช้ในกีฬาหลายประเภทเช่น บาสเกตบอลและเน็ตบอล เรียกการจับลูกหลังการชู้ตลูกพลาด รีบาวด์ถือเป็นส่วนสำคัญหนึ่งในเกม เพราะสามารถนำไปสู่การเปลี่ยนมือระหว่างการรุกและรับ
ในบาสเกตบอล รีบาวด์ แบ่งได้เป็น
ออฟเฟนซิฟรีบาวด์ (offensive rebound) คือ ฝ่ายบุกที่ชู้ตลูกพลาดสามารถแย่งลูกกลับมาใหม่ได้ จึงสามารถชู้ตทำคะแนนได้อีก นอกจากนี้ถ้าผู้เล่นสามารถเคาะให้ลูกที่กำลังกระเด้งออกจากแป้นบาสให้เข้าไปในห่วงได้ก็ถือเป็นออฟเฟนซิฟรีบาวด์เช่นกัน
ดีเฟนซิฟรีบาวด์ (defensive rebound) คือ การที่ฝ่ายรับสามารถคว้าลูกไว้ได้หลังจากที่อีกฝ่ายหนึ่งชู้ตพลาด
สถิติเกี่ยวกับการรีบาวด์ เช่นจำนวนครั้ง หรือ จำนวนครั้งเฉลี่ยต่อเกม (rebound per game, RPG) มักมีการบันทึกเอาไว้ เป็นตัววัดประสิทธิภาพการเล่นที่ดีตัวหนึ่ง โดยเฉพาะผู้เล่นที่ยืนในตำแหน่งใกล้แป้น เช่น เพาเวอร์ฟอร์เวิร์ด และ เซ็นเตอร์ ในบาสเกตบอลเป็นต้น
สถิติเกี่ยวกับรีบาวด์ในลีกเอ็นบีเอ > สถิติสูงสุดตลอดอาชีพการเล่น > จำนวนรีบาวด์

วิลท์ แชมเบอร์เลน (Wilt Chamberlain) - 23924 รีบาวด์ (14 ฤดูกาล)
บิล รัสเซล (Bill Russell) - 21620 รีบาวด์ (13 ฤดูกาล)
คารีม อับดุล-จับบาร์ (Kareem Abdul-jabbar) - 23924 รีบาวด์ (20 ฤดูกาล)
สถิติเกี่ยวกับรีบาวด์ในลีกเอ็นบีเอ > สถิติสูงสุดตลอดอาชีพการเล่น > จำนวนรีบาวด์เฉลี่ยต่อเกม

วิลท์ แชมเบอร์เลน (Wilt Chamberlain) - 22.9 RPG (14 ฤดูกาล)
บิล รัสเซล (Bill Russell) - 22.5 RPG (13 ฤดูกาล)
มอริส สโตกส์ (Maurice Stokes) - 17.3 RPG (3 ฤดูกาล)
สถิติเกี่ยวกับรีบาวด์ในลีกเอ็นบีเอ > สถิติสูงสุดในฤดูกาลเดียว > จำนวนรีบาวด์

วิลท์ แชมเบอร์เลน (Wilt Chamberlain) - 2149 รีบาวด์ (ฤดูกาล 1960-61 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 2052 รีบาวด์ (ฤดูกาล 1961-62 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 1957 รีบาวด์ (ฤดูกาล 1966-67 กับทีมฟิลลาเดลเฟีย เซเว่นตี้ซิกเซอรส์)
สถิติเกี่ยวกับรีบาวด์ในลีกเอ็นบีเอ > สถิติสูงสุดในฤดูกาลเดียว > จำนวนรีบาวด์เฉลี่ยต่อเกม

วิลท์ แชมเบอร์เลน (Wilt Chamberlain) - 27.2 RPG (ฤดูกาล 1960-61 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 27.0 RPG (ฤดูกาล 1959-60 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 25.7 RPG (ฤดูกาล 1961-62 กับทีมฟิลลาเดลเฟีย วอริเออร์)
แหล่งข้อมูลอื่น

databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ
ยูฟ่าซูเปอร์คัพ 2023

ยูฟ่าซูเปอร์คัพ 2023 เป็นการแข่งขันฟุตบอลยูฟ่าซูเปอร์คัพ ครั้งที่ 48 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2022–23 แมนเชสเตอร์ซิตี จากอังกฤษ พบกับทีมชนะเลิศ ยูฟ่ายูโรปาลีก ฤดูกาล 2022–23 เซบิยา จากสเปน. การแข่งขันจัดขึ้นในวันที่ 16 สิงหาคม ค.ศ. 2023 ณ สนามกีฬาคาไรสคาคิส ในเมืองไพรีอัส ประเทศกรีซ.